***УКАЗАНИЯ КЪМ УЧАСТНИЦИТЕ***

***УСЛОВИЯ НА ОБЩЕСТВЕНАТА ПОРЪЧКА***

***I.Предмет на обществената поръчка:*** *Избор на изпълнител за закупуване, доставка и монтаж на кухненско оборудване и обзавеждане за ДПБ – Кърджали.*

***II.Спецификация на предмета на поръчката:***

|  |  |  |  |
| --- | --- | --- | --- |
| **№** | **Вид и спецификация** | **ед. мярка** | **количество** |
| 1 | Маса работна, заден борд, ДП, 540/900/850 мм | бр | 1,00 |
| 2 | Статична електрическа печка, изработена от неръждаема стомана AISI-304 (18/10). Независими горни и долни нагряващи елементи. Селектор за елементите. Термостат за регулиране на температурата (130°С - 350°С). 2x3 нива за GN-2/1 тави във всяка фурна. Размери 850/900/1120 мм. Дебелина на ламарината на предния панел 2мм. | бр | 4,00 |
| 3 | Електрически котлон с 4 квадратни плочи - 3 по 3kW и 1 по 4kW, изработена от неръждаема стомана AISI-304 (18/10). Чугунени плочи със защитни елементи. 6-степенен превключвател. Настолна. Дебелина на ламарината на предния панел 2мм. Размери 850/900/290 мм, 13/380 kW/V. | бр | 4,00 |
| 4 | Електрически котлон с 2 квадратни плочи - 1 по 3kW и 1 по 4kW, изработена от неръждаема стомана AISI-304 (18/10). Чугунени плочи със защитни елементи. 6-степенен превключвател. Настолна. Дебелина на ламарината на предния панел 2мм. Размери 425/900/290 мм, 7/380 kW/V. | бр | 4,00 |
| 5 | База, отворен шкаф, изработен от неръждаема стомана AISI-304 (18/10), с размери 1275/900/560 мм | бр | 4,00 |
| 6 | Хладилник GN2/1, нискотемпературен (-18°С, -22°С), изработен изцяло от неръждаема стомана отвън и отвътре с изключение на задния панел, водачи за 18 GN, 50 мм полиуретанова изолация с плътност 40 кг/м3, LED осветление, 2 врати с автоматично затваряне, дигитален електронен контрол на температурата и размразяването, хладилен агент R-404A, вместимост 1400 л, ECO mode, оптимална работа при температура на околната среда до +43°С, с размери 1388/826/2008 мм, 1.012 KW/V. | бр | 1,00 |
| 7 | Маса за хранене, с размери дължина 1200 мм, ширина 500 мм, височина 760 мм, метална конструкция в цвят и полиестерно покритие на плота от ПДЧ, укрепена против подхлъзване. | бр | 30,00 |
| 8 | Столове – размер на седалката – 380/380 мм, височина на стола до седалката 470 мм, обща височина с облегалката до 1.00 м, метална конструкция на стола, двойно укрепен и укрепен против подхлъзване | бр | 40,00 |

*Настоящата обществена поръчка се обявява под условие съгласно чл.114 от ЗОП – към датата на обявяването й възложителят няма осигурени средства за заплащане изпълнението на предмета на поръчката. Договорът ще влезе в сила, ако възложителят осигури средства за изпълнението му – при одобрение за финансиране на подаденото от ДПБ – Кърджали предложение за допълнителни дейности по съществуващ договор по проект* *„Подобряване условията на живот и повишаване качеството на медицинско обслужване в ДПБ-Кърджали”, по ПРОГРАМА BG07 „ИНИЦИАТИВИ ЗА ОБЩЕСТВЕНО ЗДРАВЕ“, ПО МЯРКА 1:„ПОДОБРЯВАНЕ НА СИСТЕМАТА ЗА ПСИХИЧНО ЗДРАВЕ НА БЪЛГАРСКИТЕ ГРАЖДАНИ“, В РАМКИТЕ НА ФИНАНСОВИЯ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2009-2014г., съгласно подадено заявление за финансиране № РД-13-137/14.09.2015г.*

***Начин на плащане****:*

*По банковата сметка на изпълнителя:*

*а) авансово плащане – 20 % след получаване на възлагателно писмо от възложителя за изпълнение предмета на договора и представяне на оригинална фактура за авансово плащане с включен ДДС - полученото авансово плащане се приспада от окончателното плащане по договора;*

*б) окончателно плащане – 80 %, след представяне на следните документи: Приемо-предавателни протоколи за доставено, монтирано и въведено в експлоатация кухненско оборудване и обзавеждане и преминало обучение на персонала за работа с оборудването, подписани без забележки от представители на двете страни и оригинална фактура с включен ДДС. В протоколите задължително се описват съпътстващите оборудването и обзавеждането документи, представените сертификати за качество и гаранционни карти по видове оборудване и обзавеждане с посочен гаранционния срок.*

*Срокът на плащане определен от възложителя е до 30 (тридесет) календарни дни след представяне на посочените по-горе документи.*

***Максималната допустима стойност*** *на поръчката, финансовия ресурс, който Възложителят може да осигури за изпълнение на поръчката е, както следва:*

***до 69 404,07 лв. без ДДС.***

***Възможност за представяне на варианти в офертите:*** *не се предвижда възможност за представяне на варианти в офертите.*

***Място за изпълнение на поръчката:***

*Мястото за изпълнение на поръчката е Държавна Психиатрична Болница – Кърджали, гр. Кърджали, ул. „Добрич“ № 44.*

***III. Срок на валидност на офертите:*** *срокът на валидност на офертите не може да бъде по-кратък от 30 календарни дни, считано от крайната дата за получаване на офертите.*

***IV. Участниците следва да представят следните документи към офертата си:***

1. *Списък на документите, съдържащи се в офертата, /Образец №1/;*
2. *Административни сведения /Образец №2/; при участници обединения - документ, подписан от лицата в обединението, в който задължително се посочва представляващият и от който да е видно правното основание за създаване на обединението, както и следната информация във връзка с конкретната обществена поръчка:*

 *1. правата и задълженията на участниците в обединението;*

 *2. разпределението на отговорността между членовете на обединението;*

 *3. дейностите, които ще изпълнява всеки член на обединението.;*

1. *Декларация/и за отсъствие на обстоятелствата по чл.54, ал.1, т.1, т.2 и 7 от ЗОП /Образец №3/;*
2. *Декларация/и за отсъствие на обстоятелствата по чл.54, ал.1, т.3-5 вкл. от ЗОП /Образец №4/;*
3. *Декларация по чл. 66, ал. 1 от ЗОП за подизпълнителите, работите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения. /Образец №5/;*
4. *Декларация по чл. 66, ал. 1, изр.второ от ЗОП от подизпълнителите, работите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения. /Образец №6/;*
5. *Участникът да прилага системи за управление на качеството съгласно стандарт ISO 9001:2008 или еквивалент, с предметен обхват „внос/търговия/доставка, продажба/дистрибуция/монтаж и сервиз на кухненско оборудване и обзавеждане“.*

*Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.*

*Доказва се със: участникът следва да представи копие от сертификат.*

*Когато участник в процедурата е обединение, което не е юридическо лице, горепосочения валиден сертификат или еквивалентен, представят онези участници в обединението, които ще изпълняват дейности по доставка и монтаж на кухненско оборудване и обзавеждане предмет на поръчката и/или гаранционно сервизно поддържане и съобразно разпределението на дейностите по договора за обединение.*

*Т.е. само онези членове на обединението/консорциума (неюридическо лице), които при евентуално спечелване на поръчката, ще изпълняват реално дейностите предмет на поръчката, представят валиден сертификат или еквивалентен.*

*Чуждестранните участници представят еквивалентни на посочените документи съобразно законодателството си.*

*Когато в държавата, в която участникът е установен, не се изискват документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.*

*8.* *Участникът да разполага с персонал за изпълнение на поръчката, както следва: обучени сервизни специалист(и) от производителя на предложеното кухненско оборудване – минимум един, който участникът ще използва за монтаж и сервизно обслужване на кухненското оборудване, предмет на поръчката.*

*Доказва се със: участникът представя Списък на експертите, които са ангажирани за изпълнението на обществената поръчка, в който е посочена професионалната компетентност на лицата /Образец №14/, в който е посочена професионалната компетентност на лицата, в това число:*

* Експерт/специалист (трите имена);*

* Образование (степен, специалност, година на дипломиране, номер на диплома, учебно заведение);*

* Професионална квалификация (направление, година на придобиване, номер на издадения документ, издател);*

*Чуждестранните участници представят еквивалентни на посочените документи съобразно законодателството си.*

*Ако участник в процедурата е обединение, което не е юридическо лице, „Списъкът” се попълва само от онези членове в обединението, чрез които обединението доказва, че отговаря на поставения критерий за подбор.*

*9. Декларация от членове на обединение /Образец №7/;*

*10. Техническо предложение /Образец №8/;*

*11.Декларация за съгласие с клаузите на проекта на договор /Образец №9/;*

*12. Ценово предложение /Образец № 10/;*

*13. Декларация по чл. 6, ал. 2 от Закона за мерките срещу изпирането на пари /Образец №11/;*

*14. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици /Образец №12/;*

*15.Декларация за липса на свързаност по чл.101, ал.11 от ЗОП /Образец №13/.*

*Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности.*

*По отношение на критерия, свързан с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.*

*Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.*

 *Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от условията.*

 *Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по-горе.*

*При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.*

*Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.*

*Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на условията.*

*Независимо от възможността за използване на подизпълнители отговорността за изпълнение на договора за обществена поръчка е на изпълнителя.*

*Участник може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугата съгласно законодателството на държавата, в която то е установено. Възложителят не поставя условие за създаване на юридическо лице, когато участникът, определен за изпълнител, е обединение на физически и/или юридически лица.*

*Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.*

*Едно физическо или юридическо лице може да участва само в едно обединение.*

*Свързани лица не могат да бъдат самостоятелни участници.*

***V.******Критерий за възлагане:*** *Икономически най-изгодната оферта се определя въз основа на критерия -* ***„най-ниска цена”.***

***VI. Срок за представяне на офертите - до 15:00 часа на 07.03.2017 година.***

***Отварянето на офертите*** *от назначена от Възложителя комисия ще се извърши на* ***08.03.2017г. от 12:00 ч.*** *в Заседателната зала на Държавна Психиатрична Болница – Кърджали, гр. Кърджали, ул. „Добрич“ № 44. Отварянето на офертите е публично и на него могат да присъстват участниците или лица, които са упълномощени да присъстват на отварянето.*

***VII.****Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 и чл. 101, ал. 11 ЗОП.*

*Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.*

 *Документите се представят в запечатана непрозрачна опаковка, върху която се посочват:*

 ***1. наименованието на участника, включително участниците в обединението, когато е приложимо;***

 ***2. адрес за кореспонденция, телефон и по възможност - факс и електронен адрес;***

 ***3. наименованието на поръчката, за която участникът представя оферта.***

*За получените оферти за участие при възложителя се води регистър, в който се отбелязват:*

 *1. подател на офертата;*

 *2. номер, дата и час на получаване;*

 *3. причините за връщане на офертата, когато е приложимо.*

*При получаване на офертата върху опаковката се отбелязват поредният номер, датата и часът на получаването, за което на приносителя се издава документ.*

*Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.*

*Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В тези случаи не се допуска приемане на оферти от лица, които не са включени в списъка.*

*Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.*

*Възложителят със заповед определя нечетен брой лица, които да разгледат и оценят получените оферти.*

*Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.*

*Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.*

*Председателят на комисията:*

 *1. свиква заседанията на комисията и определя график за работата є;*

 *2. информира възложителя за всички обстоятелства, които препятстват изпълнението на поставените задачи в посочените срокове;*

 *3. отговаря за правилното съхранение на документите до предаването им за архивиране;*

 *4. прави предложения за замяна на членове на комисията при установена невъзможност някой от тях да изпълнява задълженията си.*

*Членовете на комисията:*

 *1. участват в заседанията на комисията;*

 *2. лично разглеждат документите, участват при вземането на решения и поставят оценки на офертите;*

 *3. подписват всички протоколи от работата на комисията.*

*Решенията на комисията се вземат с обикновено мнозинство.*

*Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.*

*Членовете на комисията представят на възложителя декларация по чл. 103, ал. 2 ЗОП след получаване на списъка с участниците и на всеки етап от процедурата, когато настъпи промяна в декларираните данни.*

*Всеки член на комисията е длъжен да си направи самоотвод, когато установи, че:*

 *1. по обективни причини не може да изпълнява задълженията си;*

 *2. е възникнал конфликт на интереси.*

*Възложителят е длъжен да отстрани член на комисията, за когото установи, че е налице конфликт на интереси с участник.* *В този случай действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.*

*В тези случаи възложителят определя със заповед нов член.*

*Членовете на комисията са длъжни да пазят в тайна обстоятелствата, които са узнали във връзка със своята работа в комисията.*

*Комисията и всеки от членовете й са независими при изразяване на становища и вземане на решения, като в действията си се ръководят единствено от закона. Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.*

*Комисията класира участниците по степента на съответствие на офертите с предварително обявените от възложителя условия.*

*Комисията провежда публично жребий за определяне на изпълнител между класираните на първо място оферти, ако двама или повече участници са предложили еднаква най-ниска обща цена за изпълнение на поръчката.*

*От участие в процедурата се отстранява участник в следните случаи:*

*1/ Когато участникът не е представил някой от документите, предвидени в настоящите указания;*

*2/ Когато участникът е представил оферта, която е непълна или не отговаря на предварително обявените условия в тази документация, или не се е съобразил с изготвените от Възложителя образци, или не са спазени указанията за изготвянето им.*

***VIІI.*** *Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.*

***За всички неуредени въпроси в настоящите указания се прилагат разпоредбите на Закона за обществените поръчки и Правилника за прилагането му.***

*д-р Белин Илчев*

***Директор на ДПБ – гр.Кърджали***